
NASRÚIDíÍN AGUS AN Rí 


Chaith Nasrúidín tamall sa phríomhchathair. Ach níor 
thaitin sé rómhór leis. Bhí an iomarca tráchta i mBagdad, dar leis. 
“Tháinig sé abhaile agus bhí na comharsana go léir ar bís. 

'Bhí tú i mBagdad?” 

'Bhíos, óy 444” 

“Cad a chonaic tú?” 

'Go leor!” 

“Cad a chuala tú?” 

“Go leor!” 

“Cad d'ith tú?” 

'Go leor!” 

“Cad —?” 

“s leor sin!” 

Bhí an oiread sin ceisteanna acu! 

“Tabhair seans dom! arsa Nasrúidín. Agus thug. 

Bhí ciúnas ann — ar feadh fiche nóiméad! Ansin, d'oscail 
Nasrúidín a bhéal. 

'Chonaic me an Rí! ar seisean. 

'An Rí? An Rí? Mar mhagadh atá tú!” 

Bhí sceitimíní ar gach duine. 

'Agus ar labhair sé leat?” arsa duine de mhuintir an tsráidbhaile 
agus a bhéal ar leathadh aige. 

'Labhair!” 

'Labhair an Rí le Nasrúidín! Labhair an Rí le Nasrúidín!” 

Ní fhéadfadh siad é a chreidiúint. 


'Agus cad dúirt sé leat?” 


“Tabhair seans dom, arsa Nasrúidín. 

Agus thug. Bhí ciúnas ann — ar feadh fiche nóiméad. 
D'oscail Nasrúidín a bhéal ansin. 

'Sea, go deimhin, labhair an Rí liom. “As mo shlí, a stumpa 


amadáin!” ar seisean liom. 


NASRÚIDÍN AGUS AN TÁSAL 


Tháinig comharsa le Nasrúidín go dtí an doras. 

'An dtabharfá an t-asal ar iasacht dom, a Nasrúidín, maith 
an fear. 

'Faraor! Thugas ar iasacht d'fhear eile ar maidin é, is baolach!” 
arsa Nasrúidín. 

“Ó ..? arsa mo dhuine. Agus an chéad rud eile thosaigh an 
t-asal ag grágaíl sa stábla. 

'Hath? Nach gcloisim ag grágaíl é!” arsa an chomharsa. 


“Cé a chreideann tú, arsa Nasrúidín, “mise nó an t-asal?” 


NASRÚIDÍN I NGRÁ 


Nuair a bhí Nasrúidín óg thit sé i ngrá. Ach ní raibh a 
thuismitheoirí sásta. 

Ní raibh aon chreideamh ag an gcailín! 

“Caithfidh tú labhairt léi faoi Dhia! arsa a mháthair. 

'Go deimhin! arsa an t-athair. Múin cúpla paidir di!” 

“Tá go maith! arsa Nasrúidín. Fág fúmsa é! 

Shiúil siad amach ar feadh míosa agus ní raibh d'ábhar 
comhrá acu ach Dia. 

Tráthnóna amháin tháinig Nasrúidín abhaile agus na deora 
leis go fras. 

“Cad atá cearr leat, a stór? arsa a mhamaí. 

“Tá mo ghrá bán imithe uaim!” 

“Conas san?” arsa a mhamaí. 

'Chuaigh mé thar fóir ar fad leis an gcaint sin ar Dhia! 


Níl aon ní a shásódh anois í ach a bheith ina bean rialta!” 


CIÚNASN! 


Bhí Nasrúidín ag machnamh sa mhosc. 

“Ó” arsa duine de na fíréin a bhí in aice leis. 

'Ar fhágas an doras ag baile ar oscailt?” 

“Tá an tost briste agat, arsa Nasrúidín leis, 

“beidh ort tosnú ar an bpaidir as an nuar” 

Buíochas le hAllah, arsa Nasrúidín leis féin, buíochas le 


hAllah nar bhriseas-sa an tost. 


INGRÁ Anís 


“Thit Nasrúidín i ngrá arís. An uair seo bhí sé ag siúl amach 

léi ar feadh trí bliana. Fatima ab ainm di. Bhí sí go hálainn. 
Bhucl, dúradh go raibh sí go hálainn. Ní fhaca Nasrúidín di ach 
na súile. 

'Bhí taibhreamh agam aréir,arsa Nasrúidín. 

“An raibh anois?” arsa Fatima. 

'Bhí. Agus an bhfuil a fhios agat, sa taibhreamh sin bhí mise 
agus tusa pósta ar a chéile. Cén bhrí a bhainfeá as sin?' 

'An bhrí a bhainimse as sin, arsa Fatima, 'ná gur mó an chiall 


atá agat agus tú i do chodladh ná i do dhúiseacht!” 


Bhí cóisir ar siúl an oíche sin agus bhí Nasrúidín agus Fatima 
i láthair. Thosaigh Nasrúidín ag caint le scata leaideanna agus 
bhíodar go léir ag gáire faoi rud éigin. Tháinig a chailín suas 
chuige agus ar sise, 'Chuala mé an focal 'óinseach', a Nasrúidín, 
'tá súil agam nach ag tagairt domsa a bhí tú?” 

“Thit tost ar an gcomhluadar. Bhí na leaideanna ag féachaint 
ar Nasrúidín. Cad déarfadh sé? 

'Dhera éirigh as, a chailín, an gceapann tú gur tusa an t-aon 
óinseach ar an mbaile seo?” 

Bhailigh Fatima léi agus stuaic uirthi, ní nach ionadh. 
Níor dhein na leaideanna ach gáire fúithi. Ach ghlac duine de 
chairde Nasrúidín trua don chailín bocht agus thug sé amach do 
Nasrúidín. 

"Féach, a Mhulla, ba cheart duit meas níos mó a bheith agat ar 
na mná ar seisean, 'cá mbeimis murach na mná?” 


“Bheimis fós i nGairdín Éidin! arsa Nasrúidín. Ach ansin, 


ghlac seisean trua di chomh maith. Sall leis. Leag sé lámh ar a 
gualainn. 

Chas Fatima timpeall agus deora ina súile. 

'A Nasrúidín, a thaisce, gheobhainn bás ar do shon! Tá's agat 
é sin. 

'Geallúintí, geallúintí!” arsa Nasrúidín. 


(Nárbh é an bligeard ceart é). 


GADHAR NASRÚIDÍN 


Bhí Nasrúidín ag maíomh as an ngadhar nua a bhí aige. 

'An-ghadhar go deo" ar seisean lena chara, an breitheamh. 'Ní 
ligfeadh an gadhar sin gadaí i bhfoisceacht scread asail den tigh! 
Bíonn a fhios againn i gcónaí nuair a bhíonn gadaithe thart. 

“Tosaíonn sé ag drannadh is ag tafann is dócha?” arsa an 
breitheamh. 


“Ní hea! Léimeann sé isteach sa leaba linn!” 


An RIALTAS 


'Ba chóir do gach duine bean chéile a bheith aige” arsa 
Nasrúidín. 

“Cén fáth sin?” arsa a mhac, Saddam. 

'Ní féidir an milleán a chur ar an rialtas faoi gach aon rud!” 


ar sé. 


CÁ BHFIOS? 


Goideadh asal Nasrúidín. 

“Ná bí buartha, arsa an póilín leis. GGheobhamid ar ais duit é. 
Anois, tá roinnt sonraí uaim ar dtús. 

“Sonraí? Asal is ea é. Gnáthasal. Ceithre chos faoi. 


“Ní hea. Sonraí an cháis, a Nasrúidín. Anois, conas a tharla sé?” 


“Cá bhfios domsa? Ní rabhas ann!” 


IO 


NASRÚIDÍN SA SIOPA 


Shiúil Nasrúidín isteach i siopa lá amháin chun turban nua a 
fháil dó féin. Bheannaigh an siopadóir go béasach dó. 

'An bhféadfainn cabhrú leat, a dhuine uasail?” 

'Nóiméad beag amháin, arsa Nasrúidín. 

'Chonaic tú ag siúl isteach sa siopa seo mé ó chianaibh, nach 
bhfaca?” 

“Chonaic, a dhuine uasail. Chonaic.” 

'Agus ní fhaca tú riamh cheana mé, an bhfaca?” 

“Ní fhaca, a dhuine uasail. Ní fhaca. 

'Cá bhhios duit mar sin', arsa Nasrúidín, 'cá bhfios duit gur 


duine uasal mé?” 


II 


(CUAIRT EILE AR BHAGDAD 


“Tá tú ar ais, a Nasrúidín. Céad míle fáilte romhat!” arsa fear 
an óstáin. 

'Bí tíosach, a dhuine. Ná bí caifeach. Is leor míle fáilte!” arsa 
an saoi. 

'Míle fáilte mar sin! Gan dabht, a Nasrúidín. 

'Tá sé ráite agat. Míle míle fáilte!” 

'Míle amháin, le do thoil. 

'Rud ar bith is mian leat! Rud ar bith! Tá súil agam go 
mbainfidh tú taitneamh as do chuairt ar Bhagdad agus go 
mbraithfidh tú ag baile linn. 

Chuir Nasrúidín púic ar a mhalaí. 

'Ag baile! ar seisean. 'Ag baile, a deir tú? Sin an fáth ar fhágas 


an baile, ab ea?!” 


ID 


CARA SA CHÚIRT 


Bhí ar Nasrúidín seasamh isteach don bhreitheamh áitiúil. 
Bhí cás aisteach os comhair na cúirte, ceannaí a dheinach-car 
an tsráid! 

'Go bhfóire Allah orainn! Cad atá le rá agat? arsa Nasrúidín 
leis an gceannaí bocht. 

'Is stróinséir mé, ar seisean. “Ní raibh a fhios agam cá raibh 
an leithreas ... 

“Cé acu ab fhearr leat, lascadh no fíneáil?” 

"Fíneáil, le toil d'onóra" 

'Raidht! ear amháin mar sin!” 

“Níl agam ach bonn dhá 477nar ... 

“Tógfaidh mé an dá 477;nar uait, arsa Nasrúidín, 'agus tá cead 


agat c - c amháin eile a dhéanamh amárach!” 


13 


NASRÚIDÍN SA CHAIFE 


Bhuail Nasrúidín síos go dtí an caife chun cupán deas taea ól. 
Shuigh sé síos. Sheas sé suas arís agus d'fhógair sé os ard: 

“Tá an ghealach níos usáidí ná an ghrian!” 

Bhí na custaiméirí go léir ag féachaint air. 

“Conas sin?” arsa duine acu. 

'Mar is mó an gá a bhíonn againn le solas istoíche, arsa 


Nasrúidín. 


14 


NASRÚIDÍN AGUS AN PHIÓG AE 


Cheannaigh Nasrúidín píosa breá ae. Níor ith sé ae riamh ina 
shaol ach bhí se chun pióg ae a dhéanamh dó féin an tráthnóna sin, 
oideas nua a d'fhoghlaim sé ó chócaire mór le rá san Afganastáin. 
Bhí sé ag feadaíl leis go sona sásta agus é ag tnúth go mór leis an 
bpióg. 

An chéad rud ceile, tháinig éan creiche anuas ón spéir agus 
sciob an píosa ae as a lámh. 

D'fhéach Nasrúidín in airde, a bhéal ar leathadh. 

'Nach amaideach an t-éan thú! ar seisean. “Tá an t-ae agat, 


sea, bíodh! Ach cén mhaith dhuit é gan an t-oideas!” 


5 


PIANó 


'Sheinneadh mo bhean an pianó, tráth den saol, arsa an 
breitheamh, “ach d'éirigh sí as nuair a tháinig na páistí ... 
'Sea, a chroí, arsa Nasrúidín, 'is mór an sólás iad na páistí 


céanna. 


IG 


NASRÚIDÍN AGUS NA CAMAILL 


“Nach iontach an saol é, arsa Nasrúidín lena bhean. 

Níor thug sise aon aird air. 

'Sea, a chroí, cuireann sé iontas orm. Cuireann go deimhin. 
Cuireann gach aon rud deargiontas orm. Níl aon dabht ina 
thaobh. 

'An mar sin é?, ar sise agus lean sí uirthi i mbun obair an tí. 

'Bhí a fhios ag Allah cad a bhi ar siúl aige nuair a chruthaigh 
sé an domhan an chéad la. 

'Bhí, is dócha, arsa a bhean. 

“Ná bac is dócha, a chroí. Níl aon dabht ina thaobh. Tógaimis 
na camaill mar shampla.” 

'Cad mar gheall orthu?” ar sise. 

'Bhucl, arsa Nasrúidín, 'nach iontach iad. Nach iontach go 
deo! Agus níl sciatháin ar bith orthu.” 

“Sciatháin? ar sise. 

'Sea, an dtuigeann tú dá mbeadh sciatháin orthu bheadh nead 
acu thuas ar an simléar agus ní cheapfainn go seasfadh an tigh seo 


againne an meáchan sin go léir.” 

DíoMHAOIN 


Bhí Nasrúidín díomhaoin arís. Chuaigh sé i muinín na déirce. 
Chaith duine éigin bonn chuige. 

'Go ngnóthaí Allah dhuit, arsa Nasrúidín 

Chas an fear eile ar a sháil. 'Féach ort féin! ar seisean. “Tú féin 
agus do thurban gioblach. Is mór an náire thú. Dá mbearrfá thú 
féin agus cuma shlachtmhar a chur ort féin b'fhéidir go mbeadh 
seans éigin agat jab a fháil. 

'M'anam, is fíor duit! Fuaireas é sin amach deich mbliana ó 


shin!” 


I8 


NASRÚIDÍN AG ÍOMPAR MÁLAÍ 


Bhí jab ag imeacht sa ghránlann agus chuir Nasrúidín isteach 
air. Obair dhian? Obair mhaslach, a dhuine! Bhí orthu málaí 
troma a thabhairt amach as an ngránlann agus iad a chaitheamh 
isteach i dtrucailí. 

Bhí súil ghéar á coimeád ag an saoiste ar na hoibrithe go léir. 
Sa deireadh labhair sé le Nasrúidín. 

'Seo, a dhuine, cad atá ort? Tá dhá mhála an duine á iompar 
ag gach éinne eile. Níl ach mála amháin á iompar agatsa!” 

D'fhéach Nasrúidín ina thimpeall. 'Is dócha, ar seisean, 'is 
dócha go bhfuil an chuid eile acu róleisciúil chun an dá thuras a 


dhéanamh mar a dheinimse. 


I 


NASRÚIDÍN AGUS AN BHRÓG 


Maidin amháin agus é á ghléasadh féin go mall, labhair a bhean 
le Nasrúidín. 

“Tugaim faoi ndeara, a chroí istigh, gurb í an bhróg dheas a 
chuireann tú ort féin ar dtús. Cén fáth sin?” 


'Dhera, arsa Nasrúidín, 'nach dhá bhróg dheasa iad araon!” 


20 


ASAL NASRÚIDÍN AR STRAE 


Chuaigh asal Nasrúidín ar strae. Chabhraigh muintir an 
tsráidbhaile go léir leis sa chuardach. Ní raibh rian den asal aon 
áit. 

'Cogar, a Nasrúidín, arsa duine éigin, 'níl a chuma ort go 
bhfuil tú pioc buartha faoin asal sin. 

“Nílim, arsa Nasrúidín. 'An bhfeiceann tú an cnoc úd thall? 
Níor chuardaigh éinne ansin go fóill. Mura bhfuil teacht ar an 


asal] san áit sin, éireoidh mé buartha ansin. 


21 


NASRÚIDÍN FAOI DHEIFIR 


Bhí Nasrúidín amuigh ag marcaíocht lá amháin nuair a 
scanraigh rud éigin an t-asal. As go brách leis ar cosa in airde. Bhí 
ionadh ar mhuintir an tsráidbhaile an oiread sin deifir a bheith 
ar Nasrúidín. 

'Cén deabhadh atá ort? arsa duine éigin agus Nasrúidín ag 
scinneadh thairis. 


“Ná fiafraigh díomsa, arsa Nasrúidín, 'Rafraigh de m'asal é! 


22 


AR STRAE ARís 


Chuaigh asal Nasrúidín ar strae arís agus bhí muintir an 
tsráidbhaile go léir amuigh á lorg. 

Níor tháinig siad air. Bhí an ghrian ag dul a luí. 

Bhuaileadar go léir síos go dtí teach Nasrúidín. 

“Níor thánamarair, ar siad. 

“Buíochas le Dia!” arsa Nasrúidín. 

“Tá tú ag gabháil buíochais le Dia, an bhfuil?” ar siad. 

“Táim, arsa Nasrúidín, 'mar dá mbeinnse ar dhroim an asail 


sin nach mbeinnse, leis, ar strae?!” 


23 


NASRÚIDÍN AGUS AN FHEADÓG 


Mheas Nasrúidín go ndéanfadh sé maitheas dó gléas ceoil a 
fhoghlaim. Cheap a bhean gur smaoineamh maith ab ea é leis. 
(B'fhéidir má bhíonn feadóg ina bhéal aige go stopfaidh sé ag 
caint, ar sise ina haignc féin). 

Rinne Nasrúidín coinne le ceoltóir mór le rá. 

'Is mian liom an fheadóg a fhoghlaim uait, ar seisean. 'Cén 
táille a ghearrann tú de ghnáth?” 

“Irí bhonn airgid an chéad mhí, arsa an múinteoir, agus 
ansin dhá bhonn airgid an dara mí. 

'Go breá ar fad', arsa Nasrúidín, “tosóidh mé leis an dara mí 


más é do thoil é. 


24 


(COMHRÁ 


'Ar thug tú riamh faoi deara, arsa an breitheamh le Nasrúidín, 
“duine a chaillfeadh súil, éiríonn an leathshúil eile níos láidre. Dlí 
an chúitimh a thugtar air sin.” 

“Tá gach aon dlí ar eolas agatsa, a chara arsa Nasrúidín. 

'Sé an scéal céanna leis an gcluas é, arsa an breitheamh. 'Má 
tá duine bodhar i gcluas amháin éiríonn an leathchluas eile níos 
géire ... Agus mar sin de. 

'Is fíor duit, ar m anam, arsa Nasrúidín. “Tá tugtha faoi ndeara 
agam féin má bhíonn cos amháin gearr go mbíonn an chos eile 


níos faide. 


25 


AN MuHuc 


Cuireadh i leith Nasrúidín gur ghoid sé muc. Bhí na dlíodóirí 
ag argóint ar feadh an lae ach sa deireadh níor éirigh leo a chruthú 
an ciontach nó neamhchiontach a bhí Nasrúidín. Fágadh an 
breithiúnas faoin mbreitheamh, seanchara le Nasrúidín, ar 
ndóigh. 

'Abhaile leat, a dhuine chóir" arsa an breitheamh. 

'Caithfidh mé dul abhaile? arsa Nasrúidín, a mheas go 
bhfuarthas ciontach é agus gurbh é sin an pionós a cuireadh air. 

“Ní chaithfidh mura dteastaíonn uait, arsa an breitheamh. 'Is 
é atá á rá agam go bhfuil an cás seo á chaitheamh amach agam. I 
bhfocail eile, tá tú saor!” 

'Go Biontach', arsa Nasrúidín. 'Ach... an gcaithfidh mé an 


mhuc a thabhairt ar ais?” 


ad 


GLEANN NA NGEALT 


Thug, Nasrúidín cuairt ar Ghleann na nGealt. Bhí roinnt 
mhaith cairde leis ina gcónaí ansin. Thaitin an áit go mór lena 
asal chomh maith. Chuir beirt ghealt fáilte rompu. 

'Haigh! arsa Nasrúidín. 

D'fhéach an bheirt ghealt ar a chéile. 

'An domsa nó duitse a bheannaigh sé?” arsa an chéad ghealt. 

'Deinim amach gur domsa a bheannaigh sé, arsa an dara 
gealt. 

'Ná bí ag magadh fút féin!” arsa an chéad ghealt. 

Bhí troid eatarthu agus leagadar a chéile ar an talamh. 

'Seo linn as seo, arsa Nasrúidín leis an asal. 
Mí ina dhiaidh sin tháinig Nasrúidín ar ais go Gleann na nGealt. 
Bhí an bheirt ann roimis. 

'Haigh!' arsa Nasrúidín. 

'A Nasrúidín, arsa an chéad ghealt. An domsa nó don bhfear 
eile a bheannaigh tú?” 

'Bheannaíos-sa don ghealt is mó i nGleann na nGealt! arsa 
Nasrúidín agus as go brách leis arís. 

'An ghealt is mó i nGleann na nGealt? Sin mise, gan amhras!” 
arsa an chéad ghealt. 

'An as do mheabhair atá tú? Mise an ghealt is mó a bhí riamh 
ann! arsa an dara duine. 


Bhí ina throid ghéar eatarthu arís. 

NASRÚIDÍN: 40 


“Cén aois thú, a Dhaid?” arsa Saddam le Nasrúidín. 

'Daichead.” 

'An dá scór, ab ea? Sin í an aois chéanna a bhí á maíomh agat 
dhá bhliain ó shin!” 


'Gan dabht, a mhic ó! Seasaimse le m'fhocal i gcónaí. 

NASRÚIDÍN AGUS AN Í[REABHSAR 


Chuaigh Nasrúidín ag ceannach treabhsair dó féin. D'athraigh 
sé a intinn. Cheannaigh sé clóca ina áit. Bhí an praghas céanna 
air. Amach leis arís. 

'Hóigh! a ghlaoigh an siopadóir ina dhiaidh. 'Níor íoc tú as! 

'Ach d'fhágas an treabhsar agat. Tá an praghas céanna air is 
atá ar an gclóca. 

'Ach níor cheannaigh tú an treabhsar ach an oiread.” 

'An as do mheabhair atá tú? Cén fáth a gceannóinn rud nach 


bhfuil uaim?” 

NASRÚIDÍN AGUS AN TÁNRAITH 


Chuaigh scoláire óg go dtí Nasrúidín chun Curdais a 
fhoghlaim uaidh ainneoin nach raibh ach cúpla focal den teanga 
sin aige. 

“Sea, cá dtosnóimid?” arsa Nasrúidín. 

“Tusa an máistir, arsa mo dhuine. 

'Is mé, ar ndóigh. Tá go maith ... Abraimis “anraith te. An 
Churdais ar anraith te” ná 4as/. 

'Aash, ab ea? Agus “anraith fuar?” 

“Ní deirtear é sin in aon chor. Anraith te amháin a ólann na 


Curdaigh. 

NASRÚIDÍN AGUS AN LÉINE 


“Tá sé in am agat léine nua a fháil duit féin, arsa a bhean le 
Nasrúidín. 

“Thabharfainnse mo cheannsa duit ach bheadh sí rómhór 
duit, arsa Saddam (a bhí ag fás). 

Léim Nasrúidín ar an asal agus as go brách leis go dtí an 
táilliúir. Bhí sé ag tnúth go mór le léine nua a fháil. Gheall an 
táilliúir dó go mbeadh an léine ullamh i gceann seachtaine. 

'I gceann seachtaine? Tá go maith.” 

'Le cúnamh Allah! arsa an táilliúir. 

“Tháinig Nasrúidín ar ais tar éis seachtaine. 

'Is oth liom a rá leat nach bhfuil an léine agam duit go fóill. 
Ach beidh sí agam duit, cinnte, i gceann seachtaine, le cúnamh 
Allah. 

D'imigh Nasrúidín agus ceann faoi air. Ach bhí sc ar ais arís 
tar éis seachtaine. 

“An bhfuil an léine —?” 

'Níl. Bhris an tailliúir isteach air. Ach le cúnamh Allah beidh 
sí agam duit i gceann — 

'Agus gan cúnamh Allah, cén fhaid a thópfadh sé ansin?” arsa 


Nasrúidín leis. 

CÉ MISE? ARSA NASRÚIDÍN 


“Tá gnó agam i mBaghdad! arsa Nasrúidín lena bhean. 

'Go n-éirí an bóthar leat! arsa a bhean leis. 

'Cén gnó é féin?” arsa Saddam. 

'Ní bheidh a fhios agam go mbeidh mé ann! arsa Nasrúidín. 

“Tuigim, arsa an mac (nár thuig in aon chor). 

Bhí Nasrúidín bocht caite amach i ndiaidh an aistir. Bhí tuirse 
ar an asal chomh maith. D'aimsigh sé stábla beag don asal agus 
fuair sé féin lóistín na hoíche i lár na cathrach. 

Bhí an-chuid leapacha ann agus bhí an seomra ag éirí dorcha. 
Rith sé le Nasrúidín nach n-aithneodh sé é féin faoi bhrat na 
hoíche agus an oiread sin strainséirí thart. Chuimhnigh sé ar 
sheift. Cheangail sé balún dearg dá chos. 

Bhí fear magaidh in aice leis agus é ag faire ar an obair seo. 
Bheartaigh sé bob a bhualadh ar Nasrúidín. Nuaira thit Nasrúidín 
dá chodladh bhain mo dhuine an balún agus cheangail dá chos 
féin é. 

Dhúisigh Nasrúidín an mhaidin dár gcionn agus ní raibh sé 
cinnte cá raibh sé. D'fhéach sé ar an bhfear eile. D'aithin sé an 
balún láithreach. 

“Mora dhuit ar maidin" arsa Nasrúidín leis an bhfear eile. “Tá 
a fhios agam cé thusa. Is tusa Nasrúidín. Anois, cé mise an bhfuil 


aon tuairim agat?” 

NASRÚIDÍN AR BHRUACH NA HÁBHANN 


Lá breá gréine a bhí ann agus bhí Nasrúidín ina shuí ar 
bhruach na Tígrise. Bhí na héin ag canadh go binn. Go tobann, 
ghlaoigh duine éigin on taobh eile den abhainn. 

'Hóra hóra! Conas a bhainfidh mé amach an taobh eile den 
abhainn?” 

'Ar an taobh eile den abhainn atá tú, a ghamail! arsa 


Nasrúidín. 

NASRÚIDÍN AGUS AN SCOLÁIRE 


“Tharla gur thug Nasrúidín scoláire mór le rá ar turas báid uair 
amháin. Bhí mionchomhrá éigin ar siúl eatarthu nuair a bhris an 
scoláire isteach air: 

'Níl aon chruinneas ceart ag baint le do chuid cainte, a dhuine! 
An duine nach ndéanann staidéar ar chúrsaí gramadaí ta leath dá 
shaol curtha amú aige.” 

'An mar sin é?” arsa Nasrúidín. 'Cogar, an bhfuil snámh 
agat?” 

“Níl, arsa an scoláire. 


“Tá do shaolsa ar fad curtha amú agat mar sin: tá poll sa 


bhád ... 


34 


NASRÚIDÍN AGUS NA HÁSAIL 


Bhí a fhios ag an oifigeach custaim go raibh Nasrúidín ina 
smuigpleálaí ach ní fhéadfadh sé é a chruthú. Níor éirigh leis breith 
air. Riamh. 

Ba nós le Nasrúidín imeacht as an tír uair sa mhí, é féin, a 
mhac Saddam, agus scata asal, agus cheistíodh an t-oifigeach 
custaim i gcónaí iad ar theacht abhaile dóibh. 

“Cad atá á iompar ag na hasail sin?” a deireadh an t-oifigeach 
leis féin. “Bíonn na hasail dhamanta sin ag magadh fúm nuair 
a osclaím na cléibh agus gach aon diabhal cléibh acu folamh! 
Bíonn! Bíonn siad ag gáirí fúm! Ach táim cinnte go bhfuil rud 
éigin mídhleathach ar siúl ag an Mulla. Chomh cinnte is atá cros 
ar asal!” 

“Oscail an cliabh sin, a Nasrúidín” An scéal céanna, míi 
ndiaidh míosa. 'An cliabh eile sin, Saddam!” Agus ní bhíodh aon 
ní in aon chor sna cléibh. 


“Bain díot an turban sin!” An scéal céanna. Faic. 


Blianta fada ina dhiaidh sin, casadh ar a chéile i gcaife iad. 

'Lig dom cupán caife a cheannach duit, arsa Nasrúidín leis, i 
gcuimhne ar na seanlaethanta.” 

Bhí an t-oifigeach custaim éirithe as faoin am sin agus ní raibh 
mórán ar siúl aige ach é ag crochadh thart sna caifí. 

D'óladar cupán caife an duine agus an dara cupán. Faoin am 
a rabhadar tosnaithe ar an tríú cupán, d'fhéach an t-iaroingeach 
ar an Mulla. 

'Abair liom, a Nasrúidín — agus inis an fhírinne anois — bhí 


smuigleáil ar siúl agaibh an uair úd, nach raibh?” 

'Bhí cinnte, arsa Nasrúidín. 

“Á! Bhí fhios agam go maith é! Agus cad a bhí á thabhairt 
isteach agat nó conas nár aimsíos aon ní riamh?” 

'Is ionadh liom nach bhfaca tú rud ar bith', arsa Nasrúidín. 


'Asail a bhí á smuigleáil againn.” 


36 


NASRÚIDÍN SA REILIG 


Tráthnóna amháin bhí Nasrúidín amuigh ag marcaíocht ar an 
asa| nuair a chonaic sé scata fear ar muin capaill agus iad ag teacht 
faoina dhéin. Tháinig eagla air. Is robálaithe iad sin cinnte!” ar 
seisean ina aignc féin. 

Léim sé den asal agus rop isteach thar claí. Istigh i reilig a bhí 
sé, an fear bocht. Bhí ionadh ar na marcaigh. Dream beannaithe 
ab ea iad, Súifigh, daoine breátha macánta. Leanadar isteach sa 
reilig é. 

'An bhfuil tú i gceart, a dhuine chóir?” arsa duine de na Súifigh, 
“an bhféadfaimis cabhrú leat?” 

“Ó, arsa Nasrúidín, “is scéal an-chasta é. Táimse anseo mar 


gheall oraibhse — agus tá sibhse anseo mar gheall ormsa. 

ASsSAL NASRÚIDÍN AR STRAE ARÍS 


Bhí asal Nasrúidín ar iarraidh arís. Bhí Nasrúidín bocht 
cráite. Níl a fhios ag éinne cé chomh ceanúil is a bhí sé ar an asal 
céanna. 

Nuair nár thángthas air tar éis trí lá chuir Nasrúidín fógra in 
airde, fógra a dúirt go mbeadh duais luachmhar ag dul don té a 


d'aimseodh an t-asal; ba í an duais sin ná an t-asal féin! 

NASRÚIDÍN AGUS A MHAC 


Chuaigh Nasrúidín amach ag siúl lena mhac, Saddam, agus 
chonaic siad ubh ar an talamh. 

'A Dhaid, arsa an garsún, 'conas a théann an t-éan isteach 
san ubh?” 

Bhí mearbhall ar Nasrúidín. “Táim ag fiafraí díom féin i 
gcaitheamh mo shaoil conas a thagann an t-éan amach as an ubh 


agus anois tá cruacheist eile agam le réiteach! 

NASRÚIDÍN AMUIGH AG SEILG 


Bhí an tiarna áitiúil an-cheanúil ar Nasrúidín. Lá amháin 
thug sé cuireadh dó. 

“Iar liomsa amárach, a Nasrúidín, agus rachaimid ag seilg na 
mbéar!' 

Agus chuaigh. 

'Bhuel, arsa a bhean nuair a tháinig sé abhaile, 'conas a bhí 
agaibh?” 

'Go hiontach ar fad!” arsa Nasrúidín. 

'An mó béar a chonaic tú?” 


“Ní fhacasa béar ar bith!” arsa Nasrúidín. 

NASRÚIDÍN AGUS NA [ÍOGAIR 


'Cad atá ar siúl agat in ainm Allah?” arsa an chomharsa bhéal 
dorais le Nasrúidín. Is amhlaidh a bhí blúirí aráin á scaipeadh ag 
Nasrúidín timpeall an tí. 

“Chun na tíogair a choimeád amuigh! arsa Nasrúidín leis. 

'Ach, a dhuine, níl tíogair ar bith sa dúthaigh seo. 

'Níl, ar ndóigh. Nach éifeachtach an plean agam é!” 


AT 


NASRÚIDÍíÍN AR AN DÍON 


Bhí Nasrúidín in airde ar dhíon an tí, á dheisiú. Tháinig 
stróinséir go dtí an doras. 

“Cad atá uait?” arsa Nasrúidín leis. 

“Tar anuas agus inseoidh mé dhuit, arsa an stróinséir. 

'Allah ár sábháil, arsa Nasrúidín leis féin agus síos an dréimire 
leis go mall. 

'Sea, arsa Nasrúidín, “cad atá uait?” 

“Is fear déirce mé, arsa mo dhuine. 'An mbeadh aon ní le 
spáráil agat — an rud is lú ! Aon ní in aon chor?” 

Suas an dréimire arís le Nasrúidín. 

'Lean mé, ar seisean leis an mbacach. 

Lean an bacach é. Shuíodar beirt síos ar an díon. 

'Cad abhí á rá agat? arsa Nasrúidín. 

'Is bacach bóthair mé, go bhféacha Alla anuas orm. An 
mbeadh — ? 

“Ní bheadh" arsa Nasrúidín leis. 

AN CoMHAIRLEOIR NASRÚIDÍN 
Chroch Nasrúidín fógra ar dhoras a thí. 


Freagraí Maithe ar Dhá Cheist: Ábhar ar Bith 
(50 áinar an cheist) 


An tráthnóna céanna tháinig fear chuige agus dhá cheist aige 
le cur ar Nasrúidín. Thaispeáin Nasrúidín an fógra dó agus shín 
sé amach a lámh. Thug mo dhuine 100 dinar dó. 

'Céad dinar ar dhá cheist... tá sé sin ábhairín costasach, nach 
bhfuil?” arsa mo dhuine. 


“Tá san, arsa Nasrúidín. “Agus an dara ceist?” 

NASRÚIDÍN AGUS NA BACAIGH 


“Tháinig Nasrúidín amach as an mosc agus bhí bacach roimhe 
is é ina shuí ar an gcosán. 
'An rabhais i gcaife le déanaí?” arsa Nasrúidín. 
'Bhí, arsa an bacach. 
'Is maith leat a bheith ag ól caife agus ag caitheamh tobac gan 
dabht?” 
“Is maith, arsa an bacach. 
“Tá an tobac ag éirí daor, nach bhfuil?” 
“Ó tá, is fíor duit! arsa an bacach. 
'Agus bíonn tú ag ól le do chairde istoíche, is dócha.” 
'Bíonn.” 
'Thug Nasrúidín bonn óir dó. 
Bhí bacach eile leathchéad slat uaidh agus bhuail Nasrúidín 
bleid air. 
'An raibh tú i gcaife le déanaí?” 
'Dar féasóg an Fháidh! Ní rabhas, arsa an dara bacach. 
'Is maith leat a bheith ag ól caife agus ag caitheamh tobac, 
nach maith?” 
'Ní bhacaim leo, a dhuine chóir. 
“Tá an tobac uafásach daor na laethanta seo, nach bhfuil?” 
“Cá bhfios domsa? Ní chaithim. 
'Is breá leat bualadh amach istoíche, is dócha, agus cúpla 
deoch a chaitheamh siar i dteannta do chairde.” 
'Níor bhlaiseas deoch mheisciúil riamh agus ní bhlaisfead!' 
'Maith an fear! arsa Nasrúidín agus thug sé bonn copair dó. 
'Hath? arsa an bacach. “lhugais bonn óir don bhfear eile. 


“Thug, arsa Nasrúidín. 'Is mó an gá atá aige siúd leis.” 

NASRÚIDÍN AGUS AN FÉASTA MÓR 


Chuala Nasrúidín go raibh féasta mór le bheith ar siúl. Bheadh 
maithe is móruaisle na tíre ann. 

An fear bocht, chuaigh sé ann ach má chuaigh níor ligeadh 
isteach é. Bhí cuma róghioblach air. 

Abhaile leis faoi dheifir. 

'Cá bhfuil an léine bhán agus an cóta fionnaidh?” ar seisean 
lena bhean. 

'San áit inar fhág tú iad, ar sise. 

'Agus cén áit í sin?” 

'Níl a fhios agamsa' ar sise. 

“Thabharfainnse mo léine bhán dhuit, arsa Saddam — 

'Ach go mbeadh sí rómhór dom, tá's agam!” 

Chuardaigh sé agus sa deireadh tháinig sé ar an léine bhán 
agus ar an gcóta fionnaidh, san áit inar fhág sé iad. 

Amach leis arís. 

Ligeadh isteach é an babhta seo. 

Bhí sé díreach in am. Bhí an t-anraith á riar ar na boic mhóra 
go léir. 

Chuir Nasrúidín an cóta fionnaidh ar chathaoir in aice leis. 
An chéad rud eile, thairg sé súp dá chóta. 

'Seo, ar seisean, bíodh braon anraith agat. Tusa, ní mise, a 


ligeadh isteach anseo anocht!” 

EacHTr NASRÚIDÍN 


“Tháinig Nasrúidín amach as an mosc agus chuaigh sé caol 
díreach go dtí na folcadáin phoiblí. Bhí scata fear ansin agus iad 
ag cur is ag cúiteamh. Meath na haoise an t-ábhar comhrá a bhí 
acu; 

'Sea, arsa duine acu, tagann meath le haois. Nílim chomh 
láidir is a bhíos scór bliain ó shin. 

'Fastaoim!” arsa Nasrúidín. “Táimse chomh láidir is a bhíos 
riamh!” 

“Tá tú! arsa an chuid eile. 

'Éistigí, arsa Nasrúidín. “Tá carraig mhór i gcúl an tí seo 
againne. Thugas-sa faoina hardú scor bliain ó shin. Níor éirigh 


liom. Thugas faoina hardú inné. An scéal céanna!” 

NASRÚIDÍN AGUS AN LITIR 


Fear nach raibh léamh ná scríobh aige, stop sé Nasrúidín ar 
an tsráid. 

'Aithním ar do thurban gur mulla is ea thú. 

“Tá an ceart agat ar fad. An Mulla Nasrúidín. Tá mé ag an 
láimh agat!” 

'An Mulla Nasrúidín? Níos fearr fós. Tá cáil an léinn ortsa!” 

“Tá cruacheist éigin le cur agat orm, ní foláir?” 

Tharraing mo dhuine litir amach as a phóca. 

“An léifeá dom /?” 

'Léifead, siúráilte. 

Lig Nasrúidín air go raibh an litir á léamh aige. 

'Mmm ... ar seisean. 

Ansin d'fhill sé an litir go néata agus thug ar ais don bhfear 
eile í. 

'Anois, tá sí léite agam. Lá maith agat!” 

'Stop! arsa mo dhuine. 'Cad atá sa litir?” 

"Dar croiméal an Fháidh! Trom í! arsa Nasrúidín. 

“Thosaigh sé á léamh arís. Ach ní raibh sé in ann bun ná barr 
a dhéanamh asan litir. 

'A leithéid de scriobláil! Níl a fhios agam beo cad tá sa litir 
sin” arsa Nasrúidín leis. 

'Agus tugann tusa mulla ort féin! Níl aon ghnó agatsa leis an 
turban sin. Nach comhartha é an turban oideachas a bheith ar 
dhuine?” 

“Oideachas! Smideachas! Seo, arsa Nasrúidín. Bhain sé de an 
turban agus thug don bhfear eile é. 'Cuir ort é — agus léighse féin 


an litir!” 

NASRÚIDÍN AGUS AN TÍASC 


“Tháinig fealsamh mór le rá ar cuairt chuig Nasrúidín. 
'A Nasrúidín, cad a bhí i gceist ag an bhFáidh — moladh go 
deo leis — nuair a dúirt sé uair — 

'Mulla go deo leis, sea ... ach ní bheathaíonn na briathra 
na bráithre, arsa Nasrúidín. 'Bíodh béile againn i dtosach agus 
pléimis cúrsaí fealsúnachta ina dhiaidh sin. Tá bialann iontach in 
aice linn, céad slat uainn nó mar sin. Téanam” 

'Go breá ar fad, arsa an fealsamh. “Táim ag tnúth go mór leis 
an mbéile seo, agus leis an gcomhrá iarphroinne, ar ndóigh. 

'Ar ndóigh, arsa Nasrúidín. 

D'ordaíodar beirt iasc chun dinnéir. 

'Cogar, a Nasrúidín, cad a bhí i gceist ag an bhFáidh, moladh 
go deo leis, nuaira— 

'Mulla go deo leis! Fan go mbeidh greim bia ite againn i 
dtosach. 

'An ceart agat, arsa an fealsamh. 

Go gairid ina dhiaidh sin tháinig an freastalaí agus mias mhór 
á hiompar aige. Bhí boladh breá ó na héisc. Nuair a leag sé an 
mhias ar an mbord ba léir go raibh ceann de na héisc i bhfad níos 
mó ná an ceann cile. Sciob Nasrúidín an t-iasc mór sula raibh am 
ag an bhfear eile 'Allah le m anam a rá. 

Bhraith Nasrúidín go raibh an fealsamh ag féachaint air agus 
alltacht air. 

“Cad atá ort?” arsa Nasrúidín. 

'Ní fhaca mé a leithéid riamh! Mheasas go mbeadh béasa níos 
fearr ag an Mulla Nasrúidín. 


'Bhí tú ag súil go dtógfainnsc an t-iasc is lú, ab ea? Agus an 

t-iasc mór a fhágaint agatsa?” 

“Cad eile, a dhuine!” 

“Sin an rud a dhéanfása ab ea, an t-iasc is lú a ithe?” arsa 
Nasrúidín. 

“Cinnte! Gan dabht!” 


“Seo dhuit an ceann is lú díobh mar sin!” 

An CAT 


Bhí cóisir á heagrú ag Nasrúidín dá chairde. Cheannaigh sé 
cúig phunt uaineola agus d'iarr ar a bhean cibeab a ullmhú. 

Bhí an uaineoil chomh blasta sin nár fhéad a bhean gan 
blaiseadh de agus sula raibh a fhios aici cad a bhí déanta aici nach 
raibh an cibeab go léir ite aici. É go léir léir ... 

Tháinig cairde Nasrúidín agus ocras an domhain orthu. 

'Cá bhfuil an cibeab, a bhean?” arsa Nasrúidín. 

"D'ith an cat an cibeab, a Nasrúidín!” ar sise. 

“Mar sin é? arsa Nasrúidín. “Trom an mheá, maith an 
cailín. 

'An mheá?” 

“Sea, an mheá. 

“Thug sí an mheá dó. 

“Trom an cat le do thoil. 

'An cat?” 

“An cat, sea. 

“Thug sí an cat dó. 

Chuir Nasrúidín an cat ar an meá. 

Cúig phunt a mheáigh an cat. 

'Más é seo an cat, cá bhfuil an cibeab? Nó más é seo an cibeab, 


cá bhfuil an cat? ar seisean. 

CEART! 


Bhí an Breitheamh as baile agus iarradh ar Nasrúidín seasamh 
isteach dó sa chúirt. Aighneas a bhí ann idir bheirt. 

D'éist Nasrúidín leis an gcéad duine. Thug sé an-éisteacht dó. 
Bhain sé tarraingt as a fhéasóg cúpla uair, mar a dheineann na 
breithiúna de ghnáth. 

'Deinim amach go bhfuil an ceart agat! arsa Nasrúidín. 

Labhair an dara fear ansin. D'éist Nasrúidín go géar leis. Lig 
sé osna, mar a dheineann na breithiúna de ghnáth. 

'Deinim amach go bhfuil an ceart agat! arsa Nasrúidín. 

Sheas cléireach na cúirte ansin. 

'Ní fhéadfadh an ceart a bheith ag an mbeirt acu!” 


'Deinim amach go bhfuil an ceart agat! arsa Nasrúidín. 

IASAL AS, ASAL ANN 


Bhí deich n-asal ag Nasrúidín agus chomáin sé, lá, ar an 
aonach iad le díol. Bhí sé tamall ar an mbóthar nuair a chomhair 
sé iad agus má chomhair ní raibh aige ach naoi n-asal. 

'Ní thuigim é seo! ar seisean. Léim sé anuas dá asal agus 
chomhair sé arís iad. 

'Deich gcinn! ar seisean. Buíochas mór le hAllah na Glóire!” 

Léim sé ar an asal arís agus as go brách leis. Nuair a bhí sé ag 
teacht cóngarach don aonach, chomhair sé arís iad. 

“Naoi n-asal!” 

Léim sé anuas dá asal agus é ag dul ó asal go hasal á 
gcomhaireamh. Deich gcinn! 

“Nach ait an obair é, arsa Nasrúidín, 'asal ann, asal as: asal 


as, asal ann!” 

(CEARC 


Bhí Nasrúidín agus a chara, an breitheamh, ina suí ar bhinse 
sa pháirc agus iad ag plé ceisteanna móra an domhain. 

Cé a tháinig sa treo ach Saddam, mac Nasrúidín, agus cearc 
faoina ascaill aige. 

'Cá bhfuair tú an chearc, a mhic?” arsa Nasrúidín. 

'Ghoideas í! arsa an buachaill. 

D'fhéach Nasrúidín ar an mbreitheamh. 

'Chaithfeá bheith bródúil as mar sin féin! 


Is iontach an leaidín é. Ní inseodh sé bréag go deo!” 

(COMHARSANA NUA 


'Is deas iad na comharsana nua atá againn, arsa a bhean le 
Nasrúidín. “Nuair a théann seisean ag obair gach maidin, seasann 
siad sa phóirse, tugann sé póg di agus barróg mhór agus ansin 
tugann sé póg eile di. Cén fáth nach ndeineann tusa é sin?” 

'Mise?” arsa Nasrúidín. 'Ach níor cuireadh in aithne dom í go 


fóill” 

CaAoca BLIAIN 


Dhúisigh Nasrúidín. Dhúisigh a bhean, 

D'fhéach siad ar a chéile. Bhí an ghrian ag taitneamh. Bhí 
éiníní ag canadh. Ansin, thosaigh an t-asal ag grágaíl. 

“Ó, arsa Nasrúidín, “táimid caoga bliain pósta inniú!” 

'Níor shíl mé go deo go smaoineofá air! ar sise. 'Cad faoi 
bhéile speisialta a bheith anocht againn? Raghaidh mé amach 
agus maróidh mé an chearc is raimhre sa chlós.” 

“Cearc a mharú”? Ach níl an chearc ciontach as rud a tharla 


caoga bliain ó shin!” 

CÁIs 


'An dtabharfá píosa cáise dom, a stór? arsa Nasrúidín 
lena bhean. 'Is maith liom cáis. Ta cáis go maith duit. Tá go 
deimhin. 

'Níl blúire cáise sa tigh againn, ar sise. 

“Nach bhfuil? Is cuma. Níl cáis go maith duit. D'fhéadfadh 
tromluí a bheith ar dhuine tar éis dó cáis a ithe, arsa Nasrúidín. 

“Tá cáis go maith duit, níl cáis go maith duit. Cé acu ráiteas 
atá fíor?” 

"Braitheann sé, arsa Nasrúidín, “cáis a bheith agat nó gan a 
bheith agat. 


“Is trua liom do cháis, ar sí. 

AN CÚLDORAS 


Bhi Nasrúidín amuigh lena chairde agus bhí an-oíche acu. 

'Seo, ar seisean leo, 'tagaigí ar ais go dtí mo thighse agus 
beidh greim againn le n-ithe.” 

Níor chuireadar ina choinne. 

Nuair a shroiseadar an tigh, mheas Nasrúidín gur cheart dó 
dul isteach rompu agus a rá lena bhean go raibh comhluadar 
chucu. 

'Ach níl faic sa tigh, a Nasrúidín! Abair leo dul abhaile! 

'Dia linn!” arsa Nasrúidín. 'Bheadh náire orm iad a chur ó 
dhoras! Iarr ar Saddam cearc a mharú” 

'Níl cearc fágtha againn ach an oiread!” 

Chuaigh Nasrúidín i bhfolach thuas staighre! 

Tar éis tamaill bhí mífhoighne ag teacht ar an slua amuigh. 
Chnagadar ar an doras. Níor tháinig éinne. Chnagadar arís. 

D'oscail an bhean an doras. 

'Níl an Mulla Nasrúidín istigh!” ar sise agus thug sí faoin 
doras a dhúnadh orthu. 

'Ach, arsa duine acu, 'nach bhfacamar ag dul isteach é! 

Ní fhéadfadh an bhean smaoineamh ar leithscéal ar bith. 
Sheas sí ansin ina staic. 

Bhí Nasrúidín ag éisteacht leis an rírá. Chuir sé a cheann 
amach an fhuinneog, agus fearg cheart air. 


“Cá bhéios daoibh nár chuas amach an cúldoras" ar sé. 

AN TÍASsc ORGA 


'Cogar, a Nasrúidín, arsa cara leis, cé atá mar bhoss id 
thighse?” 

'Bhuel, arsa Nasrúidín, 'tá mo bhean i bhfeighil na bpáistí 
... Sé sin le rá Saddam, ar ndóigh, agus itheann seisean an méid 
a d'íosfadh seisear ... mar sin, sin ochtar ar fad ... agus tugann 
sí aire don chat is don mhadra; ise atá i bhfeighil na mbéilí is 
na mbillí go léir ... an níochán is mar sin de ... ach tá lánchead 


agamsa mo rogha rud a rá leis an iasc órga. 

An PHEARÓID 


Chuaigh Nasrúidín chuig ceant na n-éan. Pearóid a bhí 
uaidh. 

'Dhá 4nar arsa Nasrúidín. 

Láithreach bonn bhí tairiscint níos airde ann. 

'Ceithre 477nar! arsa guth ard ó chúl an halla. 

'Sé 4hinar! arsa Nasrúidín. 

“Ocht “inar arsa an guth eile. 

'Deich ;áinar! arsa Nasrúidín. Fuair sé ar an bpraghas sin é. 
Bhí sé thar a bheith sásta leis féin. 

“Tá súil agam, ar seisean leis an gceantálaí éan, 'tá súil agam 
go bhfuil sé in ann labhairt. 

'Nár chuala tú féin é! Nó cé, dar leat, a bhí ag glaoch i do 


choinne?” 

CGCLEANN NA NGEALT ARís! 


Chuaigh Nasrúidín de rúid go dtí Gleann na nGealt. Léim sé 
dá asal agus ghlaoigh ar an bhfeighlí. 

Nocht an feighlí, fear beag feosaí darbh ainm Osama. 

'A Osama, an bhfuil duine éigin tar éis éalú as Gleann na 
nGealt?” ar seisean. 

'N'fheadar!” arsa Osama. 'Ní go bhfios dom. Cén fáth a 
gcuireann tú an cheist?” 


“Mar tá fear éigin tar éis éalú le mo bheansa!” 

MoncAí 


Chuaigh Nasrúidín ag ól. D'ól sé an iomarca. B'éigean dá 
chairde é a iompar abhaile. 

Nuair a dhúisigh sé ar maidin bhí moncaí mór fíochmhar 
ina shuí ar an leaba. Chuir Nasrúidín a lámh faoin bpiliúr agus 
tharraing sé claíomh dhá bhéal amach. Dhírigh sé an claíomh ar 
an moncaí. 

'Más fíormhoncaí thú, tá tú i dtrioblóid, ar seisean, agus 


munar moncaí in aon chor thú is mise atá i dtrioblóid!” 


ó 


SPRIOC 


Oifigeach airm a bhí ag filleadh abhaile ó pháirc an áir thug sé 
faoi ndeara go raibh an áit lán de thargaidí saighdeoireachta. Ar 
éigean má bhí crann ar bith sa cheantar gan targaid ann. Ní hin 
a chuir ionadh ar an oifigeach mar is targaidí garbhdhéanta a bhí 
iontu; cuid acu ní raibh iontu ach ciorcal a tarraingíodh le píosa 
cailce. Ach bhí an sprioc aimsithe go hálainn ag pé saighdeoir a 
bhí amuigh ag cleachtadh an mhaidin sin. 

Nuair a scrúdaigh sé na targaidi go géar bhí ionadh air go 
raibh croílár na targaide aimsithe — i ngach aon chás. 

Conas, ar seisean leis féin, conas a tharla sé máistir chomh 
beacht sin a bheith sa dúthaigh dhearóil seo. Isteach leis go bhfuair 
sé fliuchadh a bhéil sa tábhairne. Ar seisean ansin le fear an tí: 

'Cé hé an saighdeoir mór in bhur measc, an té a bhuaileann 
croílár na sprice arís is arís eile gan teip?” 

“Siúd thall ansin é! Nasrúidín, an fear céanna.” 

'Cuir in aithne dhom é, arsa an t-oifigeach airm. 

“Siúráilte! arsa fear an tí. 

'An tusa a scaoil na saigheada go léir?” 

'Is mé, arsa Nasrúidín. “Iad go léir léir. 

“ls tusa Nasrúidín mar sin?” 

“Is mé cheana! arsa an saoi. 

'An bhféadfainn deoch a sheasamh duit, a Nasrúidín?” 

“D'fhéadfá, a dhuine uasail!” 

'Muga mór!” a bheic an t-oingeach aguscuireadh os comhair 
an tsaoi láithreach é. D'ardaigh seisean chun a bhéil é agus shlog 
siar in aon bholgam amháin é. 


'Ní raibh aon deacracht agat an sprioc sin a aimsiú ach an 


62. 


oiread!” arsa an t-oifigeach agus straois mhór ar a bhéal. “Sea, féar 
plé dhuit! ar seisean. 'Is mór an onóir dom aithne a chur ort. Tá 
Éire, Albain agus an Ghearmáin siúlta agam, an Phacastáin, an 
Afganastáin agus an Éigipt agus ní fhaca a leithéid de chruinneas 
riamh i mo shaol. 

'Bhucl ... arsa Nasrúidín. 

'Dáiríre! arsa an t-oinigeach. 'Scrúdaíos na targaidí sin go léir. 
Is Máistir thar na beartaibh thú!” 

“Ní déarfainn é sin, arsa Nasrúidín. 'An dtuigeann tú, scaoilim 
na saigheada ar dtús ... agus is ina dhiaidh sin a tharraingím na 


targaidí! 

'TINNEAS FIACAILE 


“Táim ag fáil bháis! arsa Nasrúidín lena chara, an 
breitheamh. 

'Bhuel, arsa an breitheamh, 'nuair a bhíonn tinneas fiacaile 
ormsa is é an rud a dheinim ná dul abhaile agus síneadh siar ar an 
tolg; tugann mo bhean barróg dom agus pógann sí go dlúth mé 
agus sa tslí sin deinin dearmad ar an bpian ... 

“Ó, go hiontach/ arsa Nasrúidín, 'an mbeadh sí sa bhaile faoi 


láthair?” 

RÁFLAÍí 


'Ráflaí agus béadchaint. Tá an iomarca ráflaí ag dul thart, 
arsa an breitheamh le Nasrúidín. 'Cad is ceart dúinn a dhéanamh 
ina thaobh? 

“Tá ráflaí ag imeacht go bhfuil tu chun lucht béadchainte a 
chaitheamh sa phríosún. 

'Iad a chaitheamh sa phríosún? Dáiríre? An ceart agat Hmmm 
... Fan! An ceart dom iad a chaitheamh sa phríosún?” 

'Go deimhin is ceart, arsa Nasrúidín, agus an dream eile 
chomh maith — caith sa phríosún iad!” 

'Cén dream iad sin?” arsa an breitheamh. 

'An dream is measa ar fad — an dream a bhíonn ag éisteacht 


leis na ráflaí!” 

CÓISIR 


“Nach leamh í mar chóisir!” 

'Is leamh. Go dona ar fad! arsa Nasrúidín, “níl craic ar bith 
ann. 

'Lofa amach is amach!” arsa mo dhuine. 

'Ainnis! Bheadh níos mó craic againn sa reilig! arsa Nasrúidín. 
'Agus maidir leis an mbia ...” 

'Ní thabharfainn do ghadhar é. Agus an freastal! Cén giolla é 
sin a bhfuil an tráidire bia aige? Tá easnamh éigin air!” 

'Saddam is ainm dó. 

'Agus an ceol! Ar chuala tú riamh a leithéid! Cé hí sin atá ag 
canadh anois? Préachán ceart í sin.” 

“Tá an ceart agat. Sin í mo bhean.” 

'Gabhaim pardún agat, a dhuine uasail. Ní hé go raibh aon 
locht rómhór agam ar an amhránaí, an dtuigeann tú. Sé an 
t-amhrán atá go dona, pé pleidhce a chum. 

'Mise mé féin a chum, arsa Nasrúidín. 

'Gabhaim pardún agat arís! Féach, táimse chun deoch amháin 
eile a chaitheamh siar, arsa an fear eile, 'agus bailú liom go tapaidh 
as an áit seo.” 

'Dhéanfainn féin an rud céanna, a dhuine chóir ach, faraor, 


caithfidh mé fanacht tamall eile. Is mise fear an tí, tá s agat. 

AN FEALSAMH 


Bhi fealsamh cáiliúil ann uair amháin agus nuair a chuala sé 
go raibh an-aigne ag Nasrúidín ní shásódh aon ní é ach bualadh 
leis an Mulla agus dreas comhrá a bheith aige leis. 

Dhein sé coinnele Nasrúidín agus shocraigh sé go mbuailfeadh 
sé isteach chuige tar éis am tae Dé hAoine. 

“Tháinig an Aoine, tháinig an fealsamh ach — mo léir! — bhí 
dearmad glan déanta ag Nasrúidín ar an gcoinne a bhí aige leis 
an bhfear eile. 

Bhí an fealsamh ar buile. Thóg sé píosa cailce amach as a 
phóca agus scríobh sé STUMPA AMADÁIN i litreacha móra 
ar an doras. 

Nuair a tháinig Nasrúidín abhaile agus nuair a chonaic sé cad 
a bhí scríofa ar an doras, smaoinigh sé ar an gcoinne a bhí aige 
leis an bhfealsamh. Léim sé ar an asal agus bhrostaigh sé go dtí an 
tigh lóistín ina raibh an fear mór ag cur faoi. 

'Isbaolach go rabhas amuigh, arseisean, agus níorchuimhníos 
ar an gcoinne a bhí agam leat go dtí go bhfaca mé d'ainm scríofa 


ar an doras. 

SCÉAL AN TSEANRÓBA 


Bhí seanróba nár chaith sé le blianta fada ag Nasrúidín. 
Ghlaoigh sé ar a mhac, Saddam. 

'Cuir ort an róba seo, arsa Nasrúidín. 

'An gcaithfidh mé é a chur orm? arsa Saddam. 

“Beidh tú buíoch díom, a mhic. 

“Beidh, a déarfainn, arsa an mac. 

'Anois, féach ort féin sa scathán. Go hiontach! Is tú mac 
d'athar gan aon agó. An dtaitníonn sé leat?” 

“Tá sé ceart go leor, is dócha, arsa Saddam. 

'Féachann tú go breá ann. Táim an-mhórálach asat, a mhic. 
'Tá's agat é sin. Téanam agus beidh cupán caife againn i dteannta 
a chéile. 

“Tá go maith' arsa Saddam. 

Sa chaife dóibh, d'aithin Nasrúidín duine de na custaiméirí 
ann. 

“Gabh i leith, arsa Nasrúidín. 'Ba mhaith liom mo mhac, 
Saddam, a chur in aithne dhuit. Is liomsa an róba, dála an scéil. 

Bheannaigh mo dhuine don mhac agus ar ais leis go dtí a 
bhoirdín féin gan faic eile a rá. 

'Cogar, a Dhaid, ná cuir éinne eile in aithne dhom, le do thoil, 
agus ná luaigh an róba. 

'Cad atá ort? arsa Nasrúidín. “Cén fáth nach gcuirfínn mo 
chairde in aithne dhuit? Táim an-mhórálach asat, bíodh fhios sin 
agat. 

“Tháinig cara le Nasrúidín isteach. 

'Hóigh! Gabh i leith. Chuir Nasrúidín a mhac in aithne dhó. 


“Mo mhac, Saddam. Is leis féin an róba, dála an scéil.” 

Nuair a d'imigh mo dhuine, labhair Saddam arís: 

"Dein dearúd ar an róba, a Dhaid, más é do thoil é; is cuma 
le daoine an leatsa nó liomsa é. Níl ann ach róba. Ná dein paidir 
chamaill de. 

Díreach ansin, d'aithin Nasrúidín an tríú duine. 

'Gabh i leith” ar sé. Mo mhac, Saddam. Chaoch an t-athair 
súil lena mhac. 

'Agus maidir leis an róba, ar seisean, “nílimid chun faic a rá 


ina thaobh sin!” 

MOLADH 


“Ní féidir daoine a shásamh, arsa an breitheamh lá le 
Nasrúidín. Tagann an samhradh, bíonn sé róthe dóibh. Tagann 
an geimhreadh. Bíonn gearán eile acu. Rófhuar!” 

“N'fheadar! arsa Nasrúidín. 'Níor chuala mé éinne riamh ag 


gearán faoin earrach!” 

AN FHÍRINNE LOM 


Bhí bean Nasrúidín amhrasach faoi. Ní hé go raibh Nasrúidín 
an-tarraingteach mar fhear; déanta na fírinne, saghas óinseach 
8óir a bhí ann le féachaint air. Ach mar sin féin ... bhí a fhios aici 
go raibh mná áirithe ann agus pé máchail atá orthu, taitníonn 
leathamadáin leo. 

Scrúdaíodh sí a chuid éadaigh gach oíche féachaint an 
bhfaigheadh sí ribe gruaige a thabharfadh leide di faoin mbean a 
bhí i dteannta a fir níos luaithe. 

Oíche amháin scrúdaigh sí a chuid éadaigh —an turban san 
áireamh —ar feadh uair an chloig gan teacht ar oiread is ribe 
amháin a sceithfeadh ar an bhfear bocht. 


'Huth! ar sí. -Abair amach é! Tá bean mhaol agat, a Nasrúidín, 


nach bhfuil?” 

NASRUDIN, NASRÚIDÍN, NASROODEEN 


Gabriel Rosenstock 


in conversation with Mícheál Ó hAodha 


Nasrudin is not a wel[-hnown figure in Ireland. Where did you come 


across bim first? 


He's a composite type of character really and a lot of the Nasrudin 
humour has madte its way by a circuitous route from Afghanistan, 
India, Turkey, [rag and so on to vaudeville New York and later 
on to the big screen. Í first came across him in the discourses of 
Rajneesh (later Osho). If you were reading spiritual discourses 
by Vivekananda, Yogananda or Krishnamurti, let us say, you 
wouldn't expect to come across too many humorous asides but 
Osho had a |ot of time for humour and spiced up his discourses 
with Nasrudin tales and other material. And so, 1 thought, we 


have versions of Aesop in Irish, why not Nasrudin? 
Wy not indeea! 


Actually, it's a serious guestion. There's an incredible amount of 
world literature and folklore which never gets a mention in an 
Irish-language context, not to mention being actually translated 
into Irish. I think we box ourselves in a lot. We need to get out a 


bit more — into the big world, I mean. 

Strange that it badn t been Aone before. 


There's thousands of things that haventt been done before (in 
Irish). Look at the book of Jewish humour 1 brought out, Greann 
na nGiúá4ach (Coiscéim, 2008). How come that hadn t been done 
before? Or B;eóal (CIC, 2011), ancient and medieval tales from 
India. 1 also have Native American tales in the pipeline. Yes, I do 
find it a bit odd that | have to come up with a lot of these ideas 
mysclf. Publishing houses should have commissioning editors to 
create such titles. You might ask, is there a demand for titles with 


an international flavour. 
1 was going to ask that! 


You ve got to create a demand. For me, there should be space on 
the shelf for lots of literary experiences and reading adventures. lt 
doesn t have to be high literature all the time, it doesn t have to be 
hermetic or esoteric. We need all types of literature. Im reading R 
K Narayan again. What a wonderfully light touch he had! 1 don't 
think he's known much in Ireland, is he? Next week TÍ need to 
read something meatier though. Or write or translate something 
in a different vein. Maybe TI start on another volume of Guejanna 
Beannaithe an Domhain, an anthology of sacred literature. Two 
volumes have appeared already. A third, the largest so far, is at 
the printers. But getting back to Nasrúidín. He's a great leveller. 
Himself and his donkey! There's something guixotic about him. 
The knight errant wouldn t be the same without his steecd either, 


would he? 

Heoccurs (as Nasroodeen)in your book 1he Pleasantries of Krisjnarnurphy: 
Revelations from an Irish (asbram (Non-Duallity Press, 2012) 


'Thats a measure of my affection íor him. Great characters in 
literature and folklore are often as alive as real people, don't you 
think? In the Krishnamurphy book, he gets to indulgc in a bit 
of Keats & Chapman humour (of sorts) and so, the composite 


Nasrudin adds another layer to his growing mystery. 
Thank you! 


Thank Nasrudin. Or Nasreddin. Or Nasr Eddin or whoever the 
hell he is. 

'Tamgha I Kidmat medal for services to literature. 

and short stories, children's literature in prose and verse, including 
Irish versions of such classics as 7?e Grwffaío. Recent succcesful 
picture books include Sa 727” ar an eití (Cló Mhaigh Eo) and 
his retellings of ancient and medieval Indian tales, 8;róa/ (Cló 
Iar-Chonnacht). He is the Irish-language translator with the new 
imprint Walker Éireann. 

Among the anthologies in which he is represented is Besí 
European Fiction 2012 (Dalkey Archive Pres, USA). His 
compelling novella Lacerwee was translated 

from the Irish by Mícheál Ó hAodha (OW 2011). His Selectea 
Poems / Rogha Dánta (Cló Iar-Chonnachta) appeared in 2005 and 
the the bilingual volume Béai 4“ Bhoandéó/ Year of the Goáaess 
camc out in 2007 (Dedalus). He is the Irish translator of numerous 


films and TV shows including Warers/ío Down and 76e Muppet 

Show. He is also well known as a translator of song, lyrics into 
Irish by Bob Dylan, Leonard Cohen and others and as a translator 
of plays by Beckett, Frisch, Yeats and others. The year 2012 saw 
the publication of a full-length play 75e B/oo4 of Sguirreis and 
a burlesgue 77e 47 nasing Professor Parrot. Three volumes of the 
series Guthanna Beannaithe an Domhain have been published by 
Coiscéim, sacred voices of the Earth in which saints and sinners 
rub shoulders with shamans and sages. 

Two books on haiku as a way of life, Maiew Enlightenment 
and Hair, the Gentle Art of Disappearing from Cambridge 
Scholars Publishing are available from Amaxson. Uíerjng Fer 
Name (Salmon Poetry) is his début volume of poems in English 
and has been translated into many languages, including Faroese, 
Serbian and Japanese. His debut novel in English is a comic 
detective novel, A4y “ead is Missing (OW, 2012). The Pleasantries of 
Krishnamurphy: Revelations from an Irish Asbram, was published 
in 2011 by Non-Duality Press, www.non-dualitypress.org 

